钦定古今图书集成/历象汇编/乾象典/第040卷 > 《待月坛》陈樵
## 钦定古今图书集成/历象汇编/乾象典/第040卷 > 《待月坛》陈樵

忆昔待月钱塘秋，眼寒桂树枝相樛。桂枝半蠹花不
实，折之不得令人愁。帝乡幽燕邈吴越，还向山中弄
明月。闻道君家待月坛，坛空风露何漫漫。便欲因之
溯寥廓，倒骑玉蟾飞广寒。广寒宫殿殊清绝，素蛾婵
娟皎如雪。笑指桂树对我言，留取高枝待君折。待君
折，须几时，明年八月会相见，付与天香第一枝。